2005-ben hétpróbában megnyerte a junior Európa-bajnokságot. Harmadik helyen végzett a 2006-os Nemzetközösségi Játékokon hétpróbában. 2007-ben az oszakai világbajnokságon 4. helyezést ért el 6469 ponttal egyéni csúcsát megjavítva. A pekingi olimpián sérülés miatt nem tudott részt venni. Berlinben 6731 pontot gyűjtve lett bajnok a német Jennifer Oeser és a lengyel Kamila Chudzik előtt. 2010-ben Európa-bajnoki és egyéni csúccsal, 6823 ponttal lett a kontinens legjobbja. A 2011-es tegui világbajnokságon ezüstérmet szerzett az orosz Tatyjana Csernova mögött. 2012. május 27-én új brit csúcsot ért el hétpróbában 6906 ponttal, megdöntve Denise Lewis 2000-ben felállított rekordját. Ugyanebben az évben a londoni olimpián megnyerte a női hétpróbát 6955 ponttal, tovább javítva a brit csúcsot.